《宋章庙乐舞歌十五首 其八》
南北朝·殷淡

裸崇祀典，酎恭孝时。礼无爽物，信靡愧辞。精华孚鬯，诚监昭通。

升歌翊节，下管调风。皇心履变，敬明尊亲。大哉孝德，至矣交神。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。